Nikolai P.K. Molvik

Nikolai Paul Kornelius Molvik () var ein skulemann og politikar frå Hareid som representerte Kristeleg Folkeparti på Stortinget perioden 1965-69.

Liv og gjerning
Molvik var fødd i Herøy, der mor hans kom i frå, men voks frå han var 4-5 år gammal opp på eit småbruk på matrikkelgarden Liavåg i Hareid. Far hans var skipstømrar.

Molvik vart student i 1926 og cand.mag. i 1930. Frå 1931 til 1946 underviste han ved Volda Gymnas, med unnatak for 1934-35. Han var då i Oslo, der han vart cand.philol. frå universitetet. I tida 1946-55 var han lektor og seinare inspektør ved den høgre allmennskulen i Ålesund. Deretter var han rektor ved den høgre allmennskulen i Kristiansund til 1961, og så fram til 1974 rektor ved katedralskulen i Bergen.

Molvik var medlem i kommunestyret i Volda 1945-46, i bystyra i Ålesund 1951-55 og Kristiansund 1955-61. Ved stortingsvalet i 1965 vart han vald til stortingsrepresentant for Bergen fylke og Kristeleg Folkeparti. På Stortinget var han nestformann i Sosialkomiteen. Han lukkast ikkje å verte attvald i 1969.

Han er gravlagd i Grimstad.

Kjelder
Stortingsbiografi

Kategori:Stortingsrepresentantar 1965-1969
Kategori:Folk frå Hareid
Kategori:KrF-politikarar i Hordaland